Com va ser la reacció inicial de l'estat espanyol?
Espero que tothom porti la corretja ben cordada, perquè han començat els revolts, les accelerades i els cops de volant. Tampoc no es pot dir que no haguéssim estat avisats. Un estat com Espanya no es pot permetre de perdre la seva gallina dels ous d'or. I finalment s'ha adonat que aquesta gallina –que ha dit que prou– estava disposada a trencar tants ous com calgués. La setmana passada, amb l'aprovació de les lleis de referèndum i de transitorietat, l'estat espanyol va descobrir que certament hi ha una majoria disposada a fer la independència i a assumir-ne les conseqüències. A partir d'aquesta descoberta i després d'una primera reacció d'estupefacció perquè algú els havia dit que tot això era un suflé i que no ens hi atreviríem, les coses han agafat aquest ritme que els amants de la lectura de cròniques dels grans esdeveniments històrics pot reconèixer perfectament.
d'estupefacció